वरुण का कहना है कि मेरा निर्णय हमेशा दर्शकों की पसंद से जुड़ा होता है। इसलिए मैं अलग-अलग किरदार निभाता हूं। मेरी फिल्मों के संगीत, फिल्मांकन, निर्देशन में भिन्नता होती है। मुझे लगता है कि अभी बहुत कम वक्त हुआ है। मैं केवल कोशिश कर रहा हूं कि अच्छा काम कर सकूं। मैं कभी कोई फिल्म इस उद्देश्य से नहीं करता हूं कि वह बॉक्स ऑफिस पर अच्छी कमाई करेगी। वरुण ने ये बात मुंबई में एक बैगपैक ब्रांड के प्रमोशन के दौरान कही।